GOSPODARU SVIH SVJETOVA

Gospodaru svih svjetova,
nek me budi pjesma ova,
pjesma srca, puna zova,
dok ne trgnem se iz snova.

Kaži, kaži srce moje
ne cujem te tajne tvoje
zar Allaha ne spominješ
kazi meni srce moje

Kazi,kazi srce moje
zar ne vidiš pute svoje
ovaj svijet ostavit ceš
kazi meni srce moje

Kazi, kazi srce moje
bit nevjerno, zar je bolje
gospodaru svih svjetova 
kazi meni srce moje 

GDJE SU MEKKA I MEDINA

Od Bedranskog, sinko, polja, od pustinje pjeskovite 
pa do Bosne šumovite, preko brda, sinjih mora,
neko je krv svoju lio da bi ti musliman bio!

Zovnuh Rabbu'l-'alemina: Gdje su Mekka i Medina ?! 
K'o da Arš mi dževab prosu: Daleko su, daleko su!

Dragi naš Resulullahu, dragi Hamza, dragi Ali, 
Bošnjaci vam selam šalju: Ovaj život su prodali! 
Što ocima gleda svojim tog se Ummet vaš ne boji!

Drage naše devletlije, vid'te u kom' smo azabu: 
mnogi evlad nejma babu, poklaše nas haramije! 
U mukama nejac stenje, sela su nam pod busenjem!

Gdje su Mekka i Medina, gdje su borci ensarije? 
U Bosni se krv sad lije za spas našeg casnog dina! 
Ovdje tekbir se prolama! Bosna - to je Bedr islama! 

GRIJE ME LICE POD ŠAMIJOM

Obidjoh mejhane i teferice
i šehere i tihe tekije.
I - ne nadjoh kutak jedan
ozbelo srce da ogrijem!

Život je suton zimski, plavi-
ima li gdje mrven ljubavi?

U selu sa mejtefom, pokraj bunara,
putic je spojio zv'jezde dvoje:
na licu tvome, suncokretu,
smiri se leptir, srce moje....

Život je podne, sijac sunca-
cahura ljubavi, puna, puca!

Ma bio nakraj ledenog svijeta,
u noci veljace mrkloj bio,
svijtle mi oci s putica,
grije me lice pod šamijom.....

Život je akšam, lampe gore-
ceka me moje ljubavi more!